google/wiki40b huggingface dataset:
Wacana Merdeka

Wacana Merdeka anjuran Institut Darul Ridzuan (IDR) di Ipoh,Perak pada 9 September 2011. Tajuk asal perbincangan wacana ini berkenaan Tragedi Balai Polis Bukit Kepong: Siapa wira sebenar.

Premis Prof Dr Khoo Kay Kim

Pada 4 September 2011, Prof Khoo Kay Kim mendakwa bahawa Datuk Onn Jaafar dan Tunku Abdul Rahman bukanlah pegawai British. Mereka tidak pernah bekerja dengan British. Kerajaan Melayu tidak pernah menjadi jajahan British. Kerajaan Melayu dulu secara rasmi dikenali sebagai Negeri Melayu Naungan iaitu di bawah perlindungan British, tetapi tetap diperintah oleh Raja.
Dari segi undang-undang, British tidak pernah menjajah kerajaan Melayu, hanya Negeri-Negeri Selat yang dikenali sebagai Tanah Jajahan Mahkota British (Crown Colony). Pegawai British utama di Negeri-Negeri Selat dikenali sebagai gabenor, padahal kedudukan pegawai yang sama di kerajaan Melayu dikenali sebagai Pesuruhjaya Tinggi. Gabenor Hugh Clifford dalam ucapannya kepada Majlis Persekutuan pada Januari 1949 mengatakan apabila beliau merujuk kepada kerajaan Melayu:
‘They were, they are and they must remain Malay states. These states were when our cooperation in government was first invited Mohamedan monarchies. And such they are today. We have neither the right nor the desire to vary the system of government’
Mulanya Datuk Onn bekerja dengan kerajaan Johor dan Tunku Abdul Rahman dengan kerajaan Kedah. Ketika itu Raja di NMB dan NMTB masih ada banyak autonomi. Selepas Perang Dunia II, mula-mula Datuk Onn kemudian Tunku diterima oleh British sebagai Presiden UMNO yang diakui British sebagai parti politik orang Melayu. Oleh sebab orang Melayu menentang Malayan Union, British tidak melaksanakan Malayan Union. British selanjutnya berunding dengan Raja-Raja juga UMNO untuk menentukan sistem lebih sesuai.Akibatnya pada Februari 1948, Persekutuan Tanah Melayu diwujudkan.
Sekolah Jenis Kebangsaan (T) Ladang Sedenak

Sejarah/ Latar Belakang

sekolah jenis kebangsaan ( Tamil) ladang sedenak terletak di ladang se
Filem Khumba

Pelakon

Filem ini turut disertai oleh beberapa orang pelakon terkenal, antaranya adalah AnnaSophia Robb, Catherine Tate, Dee Bradley Baker

Ringkasan

Seekor zebra separuh belang dipersalahkan kerana kemarau dan meninggalkan kawanannya bagi mencari belangnya yang hilang. Dia disertai dalam pencariannya oleh wildebeest yang terlampau melindungi dan ostrich menonjol; mereka mengalahkan harimau kumbang penindas dan menyelamatkan kawanannya.
Adam Wolfe

Adam Wolfe (juga Adam Wolf) adalah seorang pelakon terbitan lucah pakar dalam terbitan lucah gay. Dia digelar dalam Anugerah GayVN 2002 sebagai pemenang Best Group Scene dengan Derek Cameron, Sebastian Cole, Chad Hunt, Jeremy Jordan, Clay Maverick dan Jason Tyler dalam filem Deep South: The Big and the Easy dikeluarkan oleh Falcon Studios.
Filem In Between the Waves

Pelakon

Filem ini turut disertai oleh beberapa orang pelakon terkenal, antaranya adalah Robert Sheehan, Martin Compston, Dominique Pinon

Ringkasan

Kita ikuti perjalanan dua peluncur muda ketika mereka melalui perjalanan seumur hidup.
Masjid Kampung Paya Berenjut

Pentadbiran

Masjid Kampung Paya Berenjut memiliki nombor pendaftaran masjid No Daftar: MY-11-KMN-00273.
Taika Waititi

Awal hidup

Taika lahir di Raukokore di bahagian pantai timur Pulau Utara, New Zealand; beliau berdarah kacukan kaum Māori iwi Te Whānau-ā-Apanui dari sebelah ayahnya dan kaum Yahudi Rusia dari sebelah ibunya Beliau dinamakan sempena datuk sebelah ayahnya, Erueti Taika, seorang askar yang pernah berkhidmat dalam Tentera Darat New Zealand semasa Perang Dunia Kedua.
Beliau dibesarkan di Raukokore serta di Wellington.

Kerjaya perfileman

Taika mula membikin beberapa filem pendek dalam suatu pertandingan tahunan di negaranya, di mana para peserta dikehendaki menyiapkan filem mereka dalam masa 48 jam. Sebuah filem pendek karyanya Two Cars, One Night (2004) mendapat pencalonan dalam kategori filem pendek terbaik Anugerah Akademi pada tahun 2005.
Beliau turut berlakon dalam beberapa produksi tempatan seperti filem - Scarfies (1999) dan Snakeskin (2001) - dan siri TV The Strip (2002–03). Beliau pertama kali muncul dalam produksi Hollywood dalam filem Green Lantern (2011).
Daya nukleus lemah

Daya nukleus lemah, atau pendeknya daya lemah, atau salingtindak lemah, ialah daya yang mengakibatkan reputan beta.
Daya ini membabitkan fermion-fermion yang hanya bertangan kiri.
Suara Malaysia

Suara Malaysia (Bahasa Inggeris: Voice of Malaysia, VOM) ialah sebuah stesen radio antarabangsa dijalankan oleh Radio Televisyen Malaysia. Stesen ini bersiaran dalam 8 bahasa dan menyiarkan siaran berita, ulasan berita, ekonomi, hal-ehwal semasa, muzik Malaysia, sukan dan siaran langsung rancangan hal-ehwal awam.

Sejarah

Suara Malaysia memulakan siaran pada 15 Februari 1963 dalam 3 bahasa lain, Bahasa Inggeris, Bahasa Mandarin dan Bahasa Indonesia. Pada 1 Januari 1972, Perkhidmatan Bahasa Thai dilancarkan. Perkhidmatan Bahasa Tagalog pula dilancarkan pada 22 Oktober 1973 dan pada 31 Ogos 1978, pelancaran Perkhidmatan Bahasa Malaysia dan Perkhidmatan Bahasa Myanmar.
Pada 17hb April 1995, Suara Islam telah ditubuhkan dan disiarkan dalam Bahasa Melayu dan Bahasa Inggeris. Ia ditujukan kepada universiti-universiti Islam dan ia adalah berkaitan dengan isu kotemporari. Siarannya dipancarkan ke Sumatera, Jawa, Kalimantan dan rantau ASEAN.
Matlamat utama Suara Malaysia adalah untuk menunjukkan gambar benar orang luar negara Malaysia daripada sudut pandangan yang politikal, menguntungkan dan bersosial dan menggalakkan pelaburan asing di Malaysia. Ia juga memprojekkan seni-seni tempatan, kraf-kraf, adat-adat dan budaya dan perayaan untuk menggalakkan orang luar negara melancong ke Malaysia.
Sasaran pendengarnya adalah pendengar luar negara, orang Malaysia di luar negara dan pelajar-pelajar Malaysia di luar negara.
Suara Malaysia 28.5 jam rancangan sehari dipancarkan ke negara Indonesia, Australia, New Zealand, China, Jepun, Hong Kong, Taiwan, Filipina, Thailand, Myanmar, Afrika Utara dan Timur Tengah.
Perkhidmatan Suara Malaysia, dan juga Suara Islam ditamatkan pada 31 Ogos 2011 dengan wujudnya medium baru seperti siaran podcast di Internet. Siaran podcast masih boleh didapati sehingga ditutup sepenuhnya pada Disember 2011. Siaran di Asyik FM dilanjutkan hingga ke jam 23:00 dan siaran Suara Islam digantikan oleh Salam FM pada luar waktu siaran Asyik FM dengan siaran selama sembilan jam, berbanding Suara Islam yang bersiaran tiga jam.
Pasukan bola sepak kebangsaan bawah-23 Vietnam

Skuad terkni

Berikut adalah senarai nama pemain yang akan menyertai skuad ke Piala Asia B-23 AFC 2018.
Ketua Jurulatih:  Park Hang-Seo
Kedawang

Pentadbiran & Penduduk

Terletak di dalam Dewan Undangan Kuah Dan Parlimen Langkawi. Bentuk muka buminya kelilingi oleh tanah pamah ,bukit bukau dan pantai. Jumlah penduduknya adalah lebih kurang 11,692 orang dengan pecahan bagi lelaki seramai 5,979 orang dan perempuan seramai 5,713 orang. Majoriti penduduknya adalah dari etnik melayu yang beragama Islam dan terdapat sebahagian kecil penduduk dari etnik Cina, Siam, Eropah, India dan lain-lain. Pentadbiran mukim kedawang di ketuai oleh Penghulu dengan di bantu oleh Jawatankuasa dan Kemajuan Kampung.

Pelancongan

Mukim Kedawang mempunyai daya tarikan pelancongan yang tersendiri antaranya keindahan sawah padi dengan dihiasi jajaran gunung saujana mata memandang dan keindahan pantaianya seperti Pantai Cenang dan Pantai Tengah. Pantai Cenang adalah salah satu pantai yang sudah terkenal ke peringkat antarabangsa dan kerap kali menjadi lokasi penganjuran berbagai program antaranya Pesta Air Nasional, Bola Sepak Pantai Terbuka Kebangsaan dan lain-lain lagi. Di Pantai Cenang juga terdapat deretan hotel, resort dan kedai-kedai yang menjadi sumber rezeki kepada penduduk sekitar mukim ini.
Secara ringkas, kawasan tarikan pelancongan di sini ialah Persisiran Teluk Baru, Pantai Tengah, Pantai Cenang, Underwater World, Laman Padi dan Morac International Go-Kart.
Donoharjo

Poskod

Poskod yang digunakan di Donoharjo adalah 55581. Terdapat 6 buah desa di dalam daerah kecamatan Ngaglik.
Sham Bah Kad

Sham Bah Kad atau juga dikenali sebagai Kevoq merupakan pemain gitar utama bagi kumpulan Jelmol, iaitu satu kumpulan penyanyi di Malaysia.
Ballstedt

Ballstedt merupakan sebuah kawasan perbandaran terletak di daerah Weimarer Land, Thüringen, Jerman.
Alar del Rey

Alar del Rey merupakan sebuah kawasan perbandaran di Sepanyol di Palencia, di komuniti autonomi Castile dan León.
Lehesten, Saale-Holzland

Lehesten merupakan sebuah kawasan perbandaran terletak di daerah Saale-Holzland, Thüringen, Jerman.
Ujian senjata nuklear

Ujian senjata nuklear ialah eksperimen yang dijalankan untuk menentukan keberkesanan, hasil, dan keupayaan peletupan senjata nuklear. Sepanjang abad ke-20, kebanyakan negara pembangun senjata nuklear membuat ujian ke atas senjata tersebut yang boleh memberikan maklumat mengenai fungsi senjata-senjata ini, sifat senjata di bawah pelbagai keadaan serta keadaan pengendali, struktur, dan peralatan apabila didedahkan kepada letupan nuklear. Ujian yang dilakukan sering digunakan sebagai penunjuk kekuatan saintifik dan tentera serta banyaknya bertujuan politik terang-terangan; kebanyakan negara-negara yang mempunyai senjata nuklear secara terbukanya menyatakan status pemilikan senjata sebegini melalui ujian nuklear.
Pada tahun 1963, tiga (UK, AS dan Kesatuan Soviet) perempat negara pengeluar senjata nuklear serta banyak negara lain menandatangani Perjanjian Pengharaman Ujian Terhad menahan daripada menguji senjata nuklear dalam atmosfera, air, atau di angkasa lepas, namun ujian bawah tanah masih dibenarkan. Perancis terus menjalankan ujian letupan atmosferanya sehingga tahun 1974 manakala China pula menghentikan ujian pada 1980, tetapi kedua-dua negara ini tidak menandatangani perjanjian ini.
Sekolah Kebangsaan Dato' Onn Jaafar

Sejarah

Sekolah ini pada mulanya ditubuhkan sebagai sekolah rakyat pada tahun 1929. Bangunan asal daripada kayu dan beratap nipah dibina di atas sebidang tanah berhampiran kawasan sawah. Guru Besar pertamanya ialah Allahyarham Tuan Haji Ishak bin Ahmad.
Enam tahun kemudian, iaitu pada tahun 1934, kawasan sekolah ini dapat diperluaskan sehingga kira-kira dua ekar setengah kerana beberapa orang penduduk kampung mendermakan tanah mereka untuk memajukan sekolah ini. Dengan demikian, dua buah bangunan baru yang diperbuat daripada kayu dapat didirikan. Dengan jumlah enam buah bilik darjah, seramai kira-kira 140 orang murid dapat ditampung untuk belajar di sekolah ini.
Menjelang tahun 1962, sekolah ini semakin berkembang maju. Pada masa itu, bangunan sekolah ini bertambah menjadi tiga buah bangunan dengan jumlah sembilan buah bilik darjah dan menampung kira-kira 220 orang murid.
Pada tahun 1975, sekolah ini mempunyai lokasi seluas lima ekar dan turut didirikan bangunan konkrit. Bangunan konkrit ini telah dirasmikan pada hari Khamis, 19 Februari 1976 oleh Yang Berhormat Dr. Mahathir bin Mohamad, Menteri Pelajaran Malaysia ketika itu.

Konsep Sekolah Wawasan

Sekolah Wawasan adalah sekolah rendah yang berkonsepkan belajar bersama-sama dalam satu kawasan yang sama tanpa mengira kaum atau agama. Di bawah konsep ini, dua atau tiga buah sekolah rendah berlainan aliran akan ditempatkan dalam kawasan yang sama. Setiap sekolah akan mempunyai bangunan sendiri yang boleh disambung antara satu sama lain dengan menggunakan jambatan penghubung (link-way).

Visi Sekolah

Ke arah melahirkan insan yang berdisiplin, berilmu dan berketrampilan

Misi Sekolah

Melahirkan murid-murid yang berilmu, tabah, berdaya saing dan mempunyai daya ketahanan yang tinggi, berketrampilan, ikram, penyanyang dan sejahtera rohani dan jasmani
Masjid Kampung Tanjung Baru

Pentadbiran

Masjid Kampung Tanjung Baru memiliki nombor pendaftaran masjid No Daftar: MY-11-HTR-00185.
Waktu suria

Waktu suria (solar time) adalah ukuran posisi ketara matahari di atas sfera cakerawala. Ia sebenarnya bukan waktu fizikal tetapi lebik kepada sudut jam, iaitu sudut dinyatakan dalam unit masa.

Waktu suria ketara

Waktu suria ketara (apparent solar time) adalah waktu yang diukur berdasarkan gerak harian ketara matahari. Waktu suria boleh diukur dengan menggunakan jam suria.

Min waktu suria

Min waktu suria (mean solar time) adalah sudut jam min matahari.
Tim Kring

Kehidupan awal

Kring yang dilahirkan di El Dorado County, California.
Mukim 9, Daerah Seberang Perai Selatan

Pentadbiran

Mukim 9 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Selatan.
Rehborn

Rehborn merupakan sebuah kawasan perbandaran terletak di daerah Bad Kreuznach, Rhineland-Palatinate, Jerman.
Babakan Bogor

Poskod

Poskod yang digunakan di Babakan Bogor adalah 39372. Terdapat 10 buah desa di dalam daerah kecamatan Kebawetan.
Pangulah Utara

Poskod

Poskod yang digunakan di Pangulah Utara adalah 41374. Terdapat buah desa di dalam daerah kecamatan Kotabaru.
Filem My Fellow Americans

Pelakon

Filem ini turut disertai oleh beberapa orang pelakon terkenal, antaranya adalah Jack Lemmon, James Garner, Dan Aykroyd

Ringkasan

Kramer dan Douglas, dua bekas presiden dari hujung spektrum politik bertentangan, menjadi rakan seperjuangan dengan berat hati.
Kreuzer

Kreuzer atau dalam bahasa Inggeris, kreutzer, ialah duit syiling perak dan unit mata wang di negeri-negeri Jerman Selatan sebelum penyatuan Jerman serta juga di Austria.

Sejarah awal

Pada 1559, nilai 60 Kreuzer = 1 gulden telah diterima oleh semua negeri selatan Empayar Rom Holy, akan tetapi negeri-negeri Jerman utara enggan menerimanya dan sebaliknya, menggunakan Groschen. Oleh sebab Kreuzer bernilai sekitar 4.2 Pfennig atau peni, namun satu Gulden (emas) bernilai 60 Kreuzer atau 252 Pfennig. Mata-mata wang kemudian menggunakan kadar pertukaran piawai sebanyak 240 Pfennig = 60 Kreuzer = 1 Gulden.

Conventionsmünze

Berikutan pengambilan syiling Conventionsthaler pada tahun 1754, dua ciri Kreuzer wujud. Pertama, kadang-kadang dirujuk sebagai Conventionskreuzer, bernilai 1/120 daripada satu Conventionsthaler, syiling gulden itu dinilaikan separuh Conventionsthaler. Ini digunakan di Austria-Hungary. Tetapi, negeri-negeri di Jerman selatan menggunakan Kreuzer Landmünze yang lebih kecil bernilai 1/144 daripada satu Conventionsthaler, sekaligus meletakkan nilai gulden ini pada 5/12 Conventionsthaler. Malahan, negeri-negeri Jerman selatan mengeluarkan syiling bernilai dalam Kreuzer Landmünze sehingga 6 Kreuzer Landmünze (sama dengan 5 Conventionskreuzer) tetapi dalam Conventionskreuzer untuk nilai yang lebih tinggi.

Jerman Selatan 1837-1873

Kesatuan Mata Wang Jerman Selatan 1837 menggunakan sistem 60 Kreuzer = 1 Gulden dan 1 3/4 Gulden = 1 Thaler, dengan nilai Kreuzer sama sahaja dengan nilai Kreuzer Landmünze yang lama. Kreuzer-kreuzer itu terus diedarkan sehingga sistem perpuluhan diamalkan selepas penyatuan Jerman.

Austria-Hungary 1857-1892

Austria-Hungary mengamalkan sistem perpuluhan pada 1857 dengan menggunakan sistem 100 Kreuzer = 1 Gulden, Florin Austria atau forint Hungary, serta 1 1/2 gulden = 1 Vereinsthaler. Kreuzer dikenali dalam bahasa Hungary sebagai krejcar dan dalam bahasa Romania sebagai creiţar atau crăiţar.
Juvana 2: Terperangkap Dalam Kebebasan

Plot

Filem ini mengisahkan kehidupan tiga bekas pelajar iaitu Botak, Daim dan Ayam yang menyesuaikan diri di dunia luar sebaik sahaja hukuman mereka berakhir. Jalan cerita bermula selepas mereka berdua dibebaskan lebih awal selepas menyelamatkan orang awam ketika kejadian rusuhan di Sekolah Indera Sakti yang dicetuskan oleh Lan Todak, ketua samseng yang pernah memusuhi mereka sebaik saja bekas pelajar Wira Bakti dipindahkan ke sekolah tersebut.
Mereka kemudiannya telah bertekad untuk mengubah kehidupan mereka dan tidak mahu lagi terlibat dengan dunia jenayah. Botak memulakan hidup bersama ayahnya, manakala Ayam, yang diamanahkan Apek untuk menjaga adik-adiknya sehingga dia dibebaskan, juga memulakan hidupnya dengan menyara kehidupan adik-adik Apek yang masih perlu menjalani tempoh tahanan di Sekolah Indera Sakti. Pada masa yang sama, Daim juga berhasrat untuk menyambung pengajiannya di Universiti Malaya dalam bidang guaman dan memulakan hidup baru bersama teman wanitanya, Sara, yang sering menyatakan membuang masa dengan melepak bersama rakannya kerana mahu mengelakkan Daim untuk mengingatkan kenangan lampaunya ketika ditahan. Namun, harapan mereka untuk masa depan yang lebih baik juga tidak mudah seperti yang mereka harapkan.
Kemudian, nasib tiga sekawan ini menjadi bertambah buruk apabila orang yang mereka kasihi menjadi mangsa culik Tok Ki yang kejam tanpa diketahui motifnya, sehingga memaksa anak-anak muda ini berusaha keras untuk menyelamatkan mereka.Akhirnya, hanya seorang individu sahaja yang boleh membantu mereka.
Bagaimanapun, ayah Botak merupakan seorang penagih dadah, manakala adik lelaki Apek menjadi konco kepada kumpulan gangster yang dikenali sebagai Geng Jebat. Kemudian, nasib tiga sekawan ini menjadi bertambah buruk apabila orang yang mereka kasihi menjadi mangsa culik Tok Ki yang kejam tanpa diketahui motifnya, sehingga memaksa anak-anak muda ini berusaha keras untuk menyelamatkan mereka. Akhirnya, hanya seorang individu sahaja yang boleh membantu mereka. Jalan terakhir mereka adalah hanya seorang saja yang mampu meminta pertolongan demi untuk kebebasan mereka dari belenggu kisah silam mereka.
Sainte-Colombe, Seine-et-Marne

Sainte-Colombe ialah sebuah komun yang terletak di komun Seine-et-Marne di utara-tengah Perancis.
Kongres Kebudayaan Melayu Kedua

Kongres Kebudayaan Melayu II (KKM II) adalah satu kongres kebudayaan Melayu kali kedua yang dihadiri oleh pelbagai pertubuhan kebudayaan Melayu yang diadakan pada 16-17 Mac 2009 di Wisma Sejarah, Kuala Lumpur. Ia adalah kesinambungan dari KKM I yang bersidang di Melaka pada tahun 1957 dan juga Kongres Kebudayaan Kebangsaan (KKK) yang bersidang di Universiti Malaya, Kuala Lumpur pada tahun 1970.
Kongres ini dianjurkan oleh Gabungan Persatuan Penulis Nasional (Gapena), Persatuan Sejarah Malaysia, Jabatan Kebudayaan dan Keseniaan Negara dan Dewan Bahasa dan Pustaka (DBP).
Kampung Bukit Hijau

Pentadbiran

Kampung Bukit Hijau merupakan salah sebuah kampung dalam Mukim Derang, yang terdapat dalam negara Kedah dan juga merupakan satu dari mukim yang terletak dalam pentadbiran Daerah Pokok Sena.

Poskod

Poskod yang digunakan di Kampung Bukit Hijau, Pokok Sena, Kedah adalah 06400.
Lapangan Terbang Sabiha Gökçen

Asal nama

Nama lapangan terbang ini diinspirasikan tentang kehebatan Sabiha Gokcen sebagai juruterbang wanita pertama dalam sejarah Turki . Beliau menjadi kebanggaan buat Turki kerana berjaya dalam bidang penerbangan dan berhasil melakukan beberapa rekod dalam sejarah penerbangan di Turki. Pencapaian ini hasil dasar persamaan gender yang dilakukan oleh Mustafa Kamal Ataturk, presiden pertama Republik Turki.

Lokasi

Lapangan terbang ini terletak di bahagian Asia Istanbul dan 30 kilometer di tenggara Stesen Keretapi Haydarpaşa dan Pelabuhan Kadıköy di pusat bandar Istanbul. Lapangan terbang ini menjadi lapangan terbang kedua yang memberi perkhidmatan kepada keperluan trafik udara Istanbul selepas Lapangan Terbang Ataturk.

Kemudahan

Lapangan terbang ini mempunyai 112 kaunter daftar masuk dan 30 kaunter masuk layan diri. Untuk penumpang antarabangsa, 50 kaunter pasport disediakan di balai ketibaan dan balai berlepas. Medan selera pula mempunyai ruang sebanyak 5000 meter kaki persegi. Bersebelahan terminal baru, sebuah hotel yang mempunyai 128 bilik didirikan. Kemudahan bilik persidangan sebanyak 400 kaki meter persegi turut disediakan.

Jalan Raya

Melalui Lebuhraya Trans-Eropah  dari Ankara, ikut papan tanda arah untuk ke Sabiha Gokcen selepas persimpangan Kartal, selepas 2 km akan sampai ke lapangan terbang. Manakala dari Istanbul, selepas persimpangan Şekerpınar, ikut papan tanda ke Sabiha Gokcen, selepas 4 km akan sampai ke lapangan terbang.
Melalui Lebuhraya E-5 dari Ankara, selepas persimpangan Limbungan Kaynarca, ikut papan tanda arah ke Sabiha Gokcen, selepas 7 km akan sampai ke lapangan terbang. Dari arah Istanbul, selepas Jambatan Tuzla, ikut papan tanda arah ke Sabiha Gokcen, selepas 7 km akan sampai ke lapangan terbang
Gua Seribu Bayur

Gua Seribu Bayur merupakan salah satu daripada gua dalam Gua Gunung Keriang yang terletak di Kota Setar.
Selain Gua Seribu Bayur, gua lain dalam Gua Gunung Keriang adalah Gua Pelamin, dan Gua Terus.
Gua Gunung Keriang terletak sekitar 8 km dari Alor Setar.
Viktor Axelsen

2010

Pada Oktober 2010 beliau memasuki BWF Super Series dalam acara perseorangan lelaki. Beliau menyertai Super Series Denmark 2010 dengan mengalahkan pemain dari Perancis dan ketika pusingan kedua, beliau bertemu dengan rakan senegaranya, Jan Ø. Jørgensen tetapi tewas dalam dua set.

2011

Axelsen memenangi Kejohanan Junior Eropah, dengan mengalahkan rakan sepasukan Rasmus Fladberg 21-8 17-21 21-13 ketika perlawanan akhir.

2012

Viktor Axelsen hanya sekadar naib juara ketika The Yonex IFB di Paris, tewas kepada Liew Daren 21-18 21-17.

2014

Axelsen memenangi Terbuka Switzerland ketika awal tahun 2014 dan mendapat pingat gangsa ketika bertemu dengan Lee Chong Wei pada separuh akhir ketika Kejohanan Dunia BWF 2014.
Lebah India

Lebah India merupakan sejenis serangga dalam keluarga lebah. Nama saintifik Apis cerana. 
Lebah India merupakan spesis lebah madu yang berasal dari Asia dan banyak terdapat di India. Lebah ini senang dipelihara kerana suka tinggal menetap di satu-satu tempat dan membuat sarangnya di tempat-tempat yang rendah.

Masyarakat lebah

Masyarakat lebah terbahagi kepada beberapa kasta:

Pekerja

Lebah pekerja memiliki saiz badan kecil. Bilangan dalam sarang boleh melebihi 10,000 ekor (20K-200K). Jangka hayat 20-40 hari atau sehingga menggunakan sengatnya (140 hari semasa musim sejuk). Bekerja hingga akhir hayat, jantinanya adalah betina mandul. Tugas pekerja ialah membina kom, menjaga sarang, larva, jantan yang muda dan ratu. Ia juga membersihkan sarang, mengumpul madu, debunga dan propolis memberi bantuan perwapan nektar, menutup sel (madu dan pupa), mengeluarkan telur jantan dan memindahkan larva untuk menjadikan ratu yang baru.

Lebah jantan

Lebah jantan bersaiz sederhana. Terdapat sehingga 200 ekor / tiada langsung dalam sarang. Jangkahayat boleh capai sehingga 60 hari atau sehingga mengawan. Berfungsi mengawan sahaja (dengan ratu dara/muda).

Lebah ratu

Lebah ratu bersaiz besar. Hanya satu dalam sarang. Jangkahayat: ekonomik - 2 tahun, maksima - 8 tahun; bergantung kepada sperma yang diperolehi. Jantina: betina / bisexual (parthenogenesis). Tugas Ratu adalah mengawan dengan lebah jantan - di udara 'mating flight' (temuan tahun 17771 oleh Janscha); 5-20 minit di sebelah petang. Menghapuskan 'adik' atau 'ibu', mengeluarkan telur (3 hari selepas mengawan) dan mengeluarkan hormon 9-hydroxydecenoic acid (HDA). Daripada 90 juta sperma yang dikeluarkan (deposited) oleh beberapa ekor dron, hanya 7 juta yang akan disimpan di dalam spermatheca (ratu). Hormon 9-HDA ialah hormon yang mengawal koloni. Ketiadaan hormon dalam haif akan merangsang kepada pekerja bertelur, pembentukan sel ratu dan telur diletakkan ke dalam sel ratu.
Barhani Bazar

Demografik 2001

Menurut bancian India pada tahun 2001, Barhani Bazar memiliki bilangan penduduk seramai 11,824. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Barhani Bazar memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Pengiran Anak Puteri Fadzilah Lubabul Bolkiah

Pengiran Anak Puteri Fadzilah Lubabul Bolkiah, terasul Yang Teramat Mulia Paduka Seri, merupakan anakanda Sultan Hassanal Bolkiah, Sultan dan Yang Di-Pertuan Brunei, dengan bekas Pengiran Isteri baginda, Maryam binti Abdul Aziz.

Nama

Nama rasmi dengan terasul dan gelaran ialah Yang Teramat Mulia Paduka Seri Pengiran Anak Puteri Fadzilah Lubabul Bolkiah binti Kebawah Duli Yang Maha Mulia Paduka Seri Baginda Sultan Haji Hassanal Bolkiah Mu'izzaddin Waddaulah.
Els Garidells

Els Garidells merupakan sebuah kawasan perbandaran yang terletak di Sepanyol dalam daerah Alt Camp, wilayah Catalonia.